                               [image: C:\Users\Božo\Desktop\Skenirane stavke\Skeniranje_20210411.jpg]
VATROGASNA ZAJEDNICA OPĆINE KAPELA
        PREDSJEDNIŠTVO VZO KAPELA

Stara Diklenica, 25. travnja 2026. godine

Zapisnik s 1. sjednice Predsjedništva Vatrogasne zajednice općine Kapela (u daljnjem tekstu Zajednica) održane 25. travnja 2026.  godine s početkom u 20,45 sati u prostorijama Društvenog doma u Staroj Diklenici

Predsjednik Zajednice Darko Edišar je otvorio sjednicu i članove Predsjedništva upoznao s člancima 31.,32. i 33. Statuta  Zajednice vezanih uz rad Predsjedništva.
Predsjednik Zajednice Darko Edišar utvrdio je da sjednici prisustvuje jedanaest (10) članova Predsjedništva Zajednice te su sve odluke pravovaljane.
Predsjednik Zajednice Darko Edišar predložio je sljedeći
Dnevni red:
1. Usvajanje Poslovnika o radu Predsjedništva Zajednice u mandatnom razdoblju 2026. – 2031. godine
2.	Prijedlog i izbor dopredsjednika Zajednice
3.	Izbor tajnika Zajednice
4.	Izbor rizničara Zajednice
5.         Usvajanje Pravilnika o radu Povjerenstva za odlikovanja i priznanja
6.	Izbor članova Povjerenstva za odlikovanja i priznanja
7.	Različito
Prisutni su jednoglasno prihvatili predloženi dnevni red.
AD1.) Usvajanje Poslovnika o radu Predsjedništva Zajednice u mandatnom razdoblju 2026. – 2031. godine
Prisutni su jednoglasno prihvatili Poslovnik o radu Predsjedništva Zajednice u mandatnom razdoblju 2026. – 2031. godine

AD2.) ) Izbor dopredsjednika Zajednice
Temeljem čl. 37 Statuta Zajednice,  predsjednik Zajednice Darko Edišar predložio je za  dopredsjednika Zajednice Željka Krvara.
Prisutni su jednoglasno prihvatili prijedlog za dopredsjednika Zajednice.
AD3.) Izbor tajnika Zajednice
Za tajnika Zajednice na mandatno razdoblje od pet godina izabran Božidar Altus.
AD4.) Izbor rizničara Zajednice
Za rizničara  Zajednice na mandatno razdoblje od pet godina izabran Viktor Vidojević.
AD5.) Usvajanje Pravilnika o radu Povjerenstva za odlikovanja i priznanja
Prisutni su jednoglasno usvojili Pravilnik o radu Povjerenstva za odlikovanja i priznanja.
AD6.) Izbor članova Povjerenstva za odlikovanja i priznanja
Za članove Povjerenstva za priznanja i odlikovanja izabrani su Božidar Altus, Dario Veličan i Tomislav Bet.
Za predsjednika Povjerenstva izabran je Dario Veličan, a za članove Božidar Altus i Tomislav Bet.
AD7.) Različito
Podatke o dodjeli spomenica i odlikovanja za članove Društava u 2027. godini treba dostaviti Zajednici do 25. kolovoza 2026. Zahtjevi podneseni naknadno neće biti moguće riješiti iz razloga nemogućnosti unosa podataka u sustav Vatroneta nakon navedenog datuma.
Predloženo je  donošenje sljedeće odluke: 
Na 1. sjednici Predsjedništva Zajednice održane 25. travnja 2026. godine donesena je odluka o pokretanju javnog poziva za izbor zamjenika zapovjednika Zajednice.
GLASOVANJE:
ZA- DESET (10)
PROTIV- 0
SUZDRŽANO- 0
ZAKLJUČAK
Pokrenut će se provođenje Javnog poziva za izbor zamjenika zapovjednika Zajednice.
Predloženo je donošenje odluke: Na žiro račun DVD-a Gornje Zdelice isplatit će se prema odredbama proračuna Zajednice za 2026. godinu  iznos od  500,00 € za organizaciju proslave blagdana sv. Florijana.
GLASOVANJE:
ZA- DESET (10)
PROTIV- 0
SUZDRŽANO- 0
ZAKLJUČAK
Na žiro račun DVD-a Gornje Zdelice isplatit će se prema odredbama proračuna Zajednice za 2026. godinu  iznos od  500,00 € za organizaciju proslave blagdana sv. Florijana.

Nije bilo prijavljenih po ovoj točki dnevnog reda.
Zapisnik zaključen sa sedmom (7) točkom dnevnog reda.
Sjednica zaključena u 21,30 sata.


Zapisničar:_______________________                       Predsjednik:__________________________
                     Božidar Altus                                                                                       Darko Edišar

